REGLAMENT DE FUNCIONAMENT DEL CENTRE D'INTEL·LIGÈNCIA DIGITAL DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15827)
  + [Valencià](/va/acuerdo/15792)






Selector de idioma

Leer

* [Español](/es/acuerdo/15490)
* [Valencià](/va/acuerdo/15457)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE FUNCIONAMENT DEL CENTRE D'INTEL·LIGÈNCIA DIGITAL DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================

Secretaria General

Butlletí Oficial Universitat d'Alacant





REGLAMENT DE FUNCIONAMENT DEL CENTRE D'INTEL·LIGÈNCIA DIGITAL DE LA UNIVERSITAT D'ALACANT

Data d'aprovació
:   27/04/2021

Data de publicació
:   26/07/2021

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/15570)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15701)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15974)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE FUNCIONAMENT DEL CENTRE D'INTEL·LIGÈNCIA DIGITAL DE LA UNIVERSITAT D'ALACANT&url=https://www.boua.ua.es/va/acuerdo/15660)

**Títol:** REGLAMENT DE FUNCIONAMENT DEL CENTRE D'INTEL·LIGÈNCIA DIGITAL DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 27 d'abril de 2021

El Consell de Govern de la Universitat d'Alacant, en la sessió ordinària del dia 27 d'abril de 2021, va aprovar per unanimitat la creació del Centre d'Intel·ligència Digital de la Universitat d'Alacant (CENID).

Una vegada signat el conveni específic de col·laboració amb la Diputació Provincial d'Alacant al qual es fa referència en el Reglament, es procedeix a la publicació en el BOUA per a la seua entrada en vigor.

REGLAMENT DE FUNCIONAMENT DEL CENTRE D'INTEL·LIGÈNCIA DIGITAL DE LA UNIVERSITAT D'ALACANT

PREÀMBUL / EXPOSICIÓ DE MOTIUS

D'acord amb l'article 30.3 de l'Estatut de la Universitat d'Alacant, la creació d'un centre propi ha de contenir una proposta de reglament d'organització i funcionament. La proposta de Reglament de funcionament del Centre d'Intel·ligència Digital vol adequar els compromisos adquirits en el conveni específic entre la Universitat d'Alacant i la Diputació Provincial d'Alacant, amb la normativa universitària vigent.

TÍTOL I. DENOMINACIÓ I NATURALESA DEL CENTRE D'INTEL·LIGÈNCIA DIGITAL

Article 1. Denominació i naturalesa

El Centre d'Intel·ligència Digital, d'ara endavant CENID, és un centre propi de la Universitat d'Alacant destinat a impulsar els processos d'innovació, generació i transferència de coneixement i tecnologia en l'àmbit de la Intel·ligència Digital amb l'objectiu de contribuir a la millora de la competitivitat del teixit productiu i al desenvolupament econòmic i social de la província d'Alacant.

Article 2. Règim jurídic

El CENID es regirà pel que estableixen les normes següents:

a) Llei orgànica 6/2001, de 21 de desembre, d'Universitats, modificada per la Llei orgànica 4/2007, de 12 d'abril, i les normes de desenvolupament d'aquestes.

b) Normes que hi siguen d'aplicació dictades per l'Estat i la Comunitat Valenciana en l'exercici de les respectives competències.

c) Estatut de la Universitat d'Alacant i les normes de desenvolupament que hi siguen aplicables.

d) Conveni específic de col·laboració entre la Universitat d'Alacant i la Diputació Provincial d'Alacant.

e) El Reglament de funcionament del CENID aprovat per Consell de Govern.

Article 3. Règim econòmic

1. El CENID es finançarà d'acord amb les aportacions econòmiques establides en el Conveni específic de col·laboració entre la Universitat d'Alacant i la Diputació Provincial d'Alacant de 23 de juliol del 2021.

2. El CENID podrà així mateix rebre ajudes i subvencions obtingudes en les convocatòries públiques a les quals tinga accés. L'obtenció de recursos econòmics externs serà una de les prioritats del CENID.

3. El CENID també podrà ser finançat amb les aportacions econòmiques d'altres institucions o empreses mitjançant la signatura dels convenis de col·laboració corresponents.

Article 4. Seu i adscripció orgànica

1. El CENID tindrà la seu a la Universitat d'Alacant en les instal·lacions que es determinen a aquest efecte.

2. El CENID s'adscriu orgànicament a l'Oficina de la Rectora o Rector de la Universitat d'Alacant.

3. El CENID gaudirà d'autonomia en la seua actuació. No tindrà personalitat jurídica pròpia, però estarà facultat per a programar les activitats que desenvolupen els convenis específics i el seu reglament de funcionament, com també per a establir la comunicació i la coordinació necessàries amb els agents socials i econòmics interessats.

TÍTOL II. OBJECTIU I COMPETÈNCIES

Article 5. Objectiu

L'objectiu fonamental del CENID és impulsar els processos d'innovació, generació i transferència de coneixement i tecnologia en l'àmbit de la Intel·ligència Digital i desenvolupar la col·laboració entre la Universitat d'Alacant i la Diputació Provincial d'Alacant mitjançant la integració i la coordinació de les seues iniciatives i esforços conjunts, la proposta i la gestió de les activitats d'interès comú que les dues institucions acorden dins de les competències i el suport que tinguen amb els recursos necessaris.

Article 6. Competències

El CENID té assignades les competències següents per al compliment dels seus objectius en matèria d'impuls a la Intel·ligència Digital:

1. Elaborar i proposar les estratègies de digitalització, actuacions, normes, plans, programes, projectes, pressupostos i memòries necessaris.

2. Gestionar les activitats de col·laboració i les aliances estratègiques de caràcter internacional, nacional i regional que s'establisquen entre les institucions.

3. Establir relacions amb altres centres i institucions afins, i proposar els convenis de col·laboració necessaris.

4. Organitzar activitats formatives.

5. Col·laborar en el desenvolupament de línies d'investigació prioritàries, i també identificar i contribuir al desenvolupament de noves línies d'investigació d'interès comú.

6. Impulsar la innovació i la transferència del coneixement i tecnologia en el sector públic.

7. Fomentar la col·laboració amb el teixit econòmic i social, i facilitar-ne l'accés i participació en convocatòries d'ajudes i subvencions.

8. Difondre adequadament i oportuna les activitats fetes i els resultats obtinguts.

9. Qualsevol altra que li encomane el Consell de Govern de la Universitat d'Alacant.

TÍTOL III. ESTRUCTURA ORGÀNICA DEL CENID

Article 7. Òrgans de govern

Els òrgans de govern del CENID són:

1. El Consell Rector.

2. La directora o director.

3. La secretària o secretari.

4. El Comitè Assessor.

Article 8. El Consell Rector

El Consell Rector és l'òrgan col·legiat responsable de la presa de decisions d'interès general per al CENID.

Article 9. Composició

1. El Consell Rector estarà format pels membres nats següents:

a) La rectora o rector de la Universitat d'Alacant, que ostentarà la Presidència.

b) La presidenta o el president de la Diputació Provincial d'Alacant.

c) La presidenta o el president del Consell Social de la Universitat d'Alacant.

d) La directora o el director del CENID.

e) La secretària o el secretari del CENID que ho serà del Consell Rector.

2. D'acord amb el que estableixen els convenis de col·laboració signats amb altres institucions o empreses, aquestes podran designar un representant en el Consell Rector.

3. El Consell Rector podrà convidar a participar en les reunions les persones que considere oportú, d'acord amb els temes a tractar. Aquestes persones tindran veu en la reunió del Consell a què siguen convidades, però no tindran dret a vot.

Article 10. Competències

El Consell Rector tindrà les competències següents:

a) Proposar entre el personal docent i investigador doctor amb vinculació permanent de la Universitat d'Alacant les persones que ostentaran la Direcció i la Secretaria del CENID.

b) Aprovar el Pla anual d'actuacions i el pressupost d'aquest.

c) Aprovar la memòria anual del centre.

d) Aprovar les propostes de conveni.

e) Estudiar i aprovar les actuacions no previstes en el Pla anual proposades per la Direcció del CENID.

f) Proposar a la Direcció del CENID les accions concretes que considere més adequades per a la consecució dels objectius del centre.

g) Aprovar la proposta de modificació del Reglament de funcionament del centre abans de ser elevada al Consell de Govern.

Article 11. Funcionament

El Consell Rector farà una reunió ordinària cada semestre i podrà ser convocat amb caràcter extraordinari per la Presidència quan s'estime oportú.

Article 12. La directora o el director

La directora o el director és l'òrgan unipersonal responsable d'organitzar, gestionar i coordinar totes les activitats del CENID, administrar-ne els recursos i representar-lo en les relacions amb altres entitats. En l'exercici de les seues competències, actuarà amb iniciativa i autonomia, respectant les directrius generals rebudes del Consell Rector.

Article 13. Nomenament

La directora o el director del CENID serà nomenat entre el personal docent i investigador doctor amb vinculació permanent per la rectora o el rector de la Universitat d'Alacant a proposta del Consell Rector.

Article 14. Competències

La Direcció del CENID tindrà les competències següents:

a) Coordinar i supervisar el funcionament del centre, i també sol·licitar i gestionar les infraestructures i els recursos humans, materials i financers necessaris.

b) Representar institucionalment el centre.

c) Impulsar i coordinar les relacions del CENID amb els diferents òrgans i centres de la Universitat d'Alacant, com també amb el teixit social i econòmic de la província d'Alacant.

d) Executar les directrius marcades pel Consell Rector.

e) Elaborar la proposta del Pla anual d'actuacions i del pressupost d'aquest i garantir l'aplicació de polítiques de responsabilitat social corporativa.

f) Proposar al Consell Rector altres actuacions no previstes en el Pla anual, i també qualsevol iniciativa d'interès general que considere necessàries per al millor desenvolupament dels objectius del CENID.

g) Elaborar la memòria anual.

h) Elaborar i proposar al Consell Rector les propostes de convenis de col·laboració del CENID amb altres entitats.

i) Proposar al Consell Rector la persona que ha d'ostentar la secretaria del CENID.

j) Proposar al Consell Rector les persones que han d'integrar el Comitè Assessor del CENID.

k) Informar periòdicament el Consell Rector sobre el desenvolupament de les actuacions previstes.

l) Ordenar i controlar les despeses derivades de cada activitat d'acord amb el que estableixen els pressupostos i en la normativa en vigor.

m) Assegurar la difusió adequada i oportuna de les activitats del CENID i dels resultats d'aquestes.

n) Promoure la cooperació amb entitats afins.

o) Proposar al Consell Rector la modificació del Reglament de funcionament del centre.

p) Qualsevol altra que li encomane el Consell Rector.

Article 15. La secretària o el secretari

La secretària o el secretari és l'òrgan unipersonal al qual correspon l'elaboració i la custòdia de les actes i els documents oficials del CENID i també ha de col·laborar en la coordinació i la gestió d'aquest, i assumir totes aquelles funcions que puguen ser-li encomanades per la directora o el director.

Article 16. Nomenament

La secretària o el secretari del CENID serà nomenat entre el personal docent i investigador doctor amb vinculació permanent per la rectora o el rector de la Universitat d'Alacant a proposta del Consell Rector.

Article 17. El Comitè Assessor

El Consell Assessor és l'òrgan d'assessorament cientificotècnic del Consell Rector i de la directora o el director.

Article 18. Composició

El Comitè Assessor estarà format per un màxim de deu membres designats, a proposta de la directora o el director, pel Consell Rector entre especialistes de prestigi reconegut en l'àmbit de la intel·ligència digital, la innovació o la generació i transferència de coneixement i tecnologia.

Article 19. Funcions

El Comitè Assessor té atribuïdes les funcions següents:

1. Vetlar per la qualitat científica i tècnica de les activitats que es promoguen des del CENID.

2. Proposar actuacions que cal desenvolupar en el Pla anual i altres actuacions de caràcter estratègic.

3. Col·laborar en la difusió de les activitats i en la projecció nacional i internacional del CENID.

4. Aquelles altres que determine el Consell Rector.

Article 20. Funcionament

El Comitè Assessor es reunirà cada vegada que el Consell Rector o la directora o el director del CENID ho consideren oportú.

TÍTOL IV. RELACIONS AMB ENTITATS COL·LABORADORES

Article 20. Participació d'altres entitats col·laboradores

1. La participació d'altres entitats públiques o privades podrà tenir caràcter temporal per al desenvolupament d'una activitat concreta o caràcter permanent per a la realització de forma continuada d'activitats incloses en els plans anuals d'actuacions del CENID.

2. Els termes de la col·laboració d'aquestes entitats amb el CENID quedaran arreplegats en el conveni corresponent, que serà aprovat d'acord amb la normativa en vigor.

3. Les entitats que col·laboren amb el CENID de manera permanent podran nomenar un representant en el Consell Rector.

Disposició final

Una vegada aprovat pel Consell de Govern, aquest Reglament entrarà en vigor l'endemà de la publicació en el Butlletí Oficial de la Universitat d'Alacant.





[Carretera Sant Vicent del Raspeig s/n  
03646 Sant Vicent del Raspeig - Alacant  
 Tel. 79 960 1321 - Fax 59 488 9874](https://www.google.es/maps/@40.636186,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12587&trk=tyah&trkInfo=tarId%0D4039665978216%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)